เดือน เมษายน ประจำเดือนมามา2ครั้ง วันที่5-8 และ 17-19แล้วมีเพศสัมพันธ์กับสามี พอมาเดือนพฤษภาคม ประจำเดือนเลยวันแล้วยังไม่มา มีอาการ ปวดหลัง ตกขาว ตรวจการตั้งครรภ์แล้ว ขึ้นขีดเดียว แล้วจะท้องไหม แล้วนานไหมประจำเดือนจะมาอีก
สวัสดีค่ะ หากประจำเดือนมาวันที่ 5-8 เม.ย. และมาอีกครั้งในวันที่ 17-19 เม.ย. ถือว่ามีระยะห่างระหว่างรอบประจำเดือนที่สั้นกว่าปกติ ดังนั้น เลือดที่ออกอาจไม่ใช่ประจำเดือนก็ได้ เช่น อาจเกิดจาก1. การตั้งครรภ์ที่ผิดปกติ เช่น ท้องนอกมดลูก แท้งคุกคาม แท้งไม่ครบ เป็นต้น2. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มดลูกอักเสบ แต่จะมีอาการตกขาวที่ผิดปกติและปวดท้องน้อยร่วมด้วย4.ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. การทำงานผลิตฮอรโมนของรังไข่ผิดปกติ6. มีโรคในระบบอื่นๆ ภาวะไทรอยด์ฮอร์โมนผิดปกติ เป็นต้นส่วนในเดือน พ.ค. นี้ หากประจำเดือนยังไม่มา แต่ได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่มีระยะห่างระหว่างประจำเดือนสั้นกว่าปกติในรอบก่อน และต่อมาขาดหายไป อาจเกิดจากการผลิตฮอร์โมนของรังไข่ที่ผิดปกติ หรือมีภาวะไทรอยด์ฮอร์โมนผิดปกติได้ ดังนั้น หากไม่ได้ใช้ยาฮอร์โมนใดๆ อยู่ และประจำเดือนยังคงไม่มา หรือมาผิดปกติอีก คือมีระยะห่างน้อยกว่า 21 วัน หรือนานกว่า 35 วัน ก็ควรไปพบแพทย์เพื่อตรวจหาสาเหตุค่ะ